**Sentină**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dintotdeauna

Hrana sufletului meu,

Mai tot timpul flămând

Şi în continuu

Neastâmpăr

Era iubirea,

Cea veşnic însetată

De nurii şi farmecele

Evei.

Cea primită în dar,

Se plictisea şi se topea

Încet,

Ca fumul străveziu.

Cea furată

De la orişicine,

Orişicând,

Era ca un vulcan

Frământat de lavă,

Dar care se stingea

Înaînte de erupţie.

Deşi devenisem expert

În rapt de amor,

Într-o zi

Am fost prins subtilizând

Dragostea adevărată.

Am fost judecat la altar

Şi pedepsit

Cu peste patruzeci de ani

De căsătorie

Fericită.

Mai evadez uneori

La 2 Mai

Ascunzându-mă

În valurile mării,

Unde îi mulţumesc cerului,

În nesfârşitele nopti

Ce îmi aşează

Stele noi

Pe epoleţii sufletului,

Unde las nostalgia

Să mă inunde,

Tineteţea

Să mă bântuie,

Şi unde mă încarc

Cu iboste

Nemuritoare.